Д О Г О В О Р № РГ-03-2/10.01.2024г.
За продажба на стояща дървесина на корен от Обект № 2406-К от КЛФ 2024 г.

в горска територия – държавна собственост, предоставена  за  управление  на ТП „ДГС Стара река”
              Днес, 10.01.2024г.  в с.Стара река, на основание Заповед № РД-10-7/04.01.2024г. на директора на  ТП „ДГС Стара река” за определяне на купувач в резултат  от  проведен „електронен търг с наддаване” за  продажба на прогнозни количества стояща дървесина на корен, по реда на чл. 49, ал. 1, т. 3 и чл. 74, ал. 2, т. 1 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, между: 

1. ТП „Държавно горско стопанство - Стара река”, ЕИК:2016176540065 със седалище и адрес на управление: област Сливен, община Сливен, с. Стара река, ул. „Съби Димитров“ № 1, представлявано от инж. Георги Христов в качеството му на директор на ТП „ДГС Стара река” и Антон Митев, в качеството му на главен счетоводител на стопанството, наричано по-долу за краткост ПРОДАВАЧ, от една страна, и

2. „БУЛФОРЕСТ 2012” ООД с ЕИК: 201868731, със седалище и адрес на управление: област Сливен, община Сливен, с. Стара река, ул. „Съби Димитров” № 2, представлявано от Красимир Русев Йорданов и Руси Красимиров Йорданов
се сключи настоящият договор при следните условия:

І. ПРЕДМЕТ И СРОК НА ДОГОВОРА

1. Настоящият договор се сключва на основание чл. 35  от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и Заповед  № РД-10-7/04.01.2024г. на директора на ТП  „ДГС Стара река” за определяне на  КУПУВАЧ на дървесината, предмет на процедурата.
2. ПРОДАВАЧЪТ  прехвърля на  КУПУВАЧА  собствеността  върху  прогнозно  количество стояща  дървесина на корен от Обект № 2406-К както следва:
[image: image1.emf]Обекти Отдел дърв.

  Подотд. вид дата

изпъл

кол. цена кол. цена кол. цена кол. цена кол. цена кол. цена кол. цена нение

I

Ст.река куб.млв/к.м. куб.м лв/к.м.куб.м лв/к.м.куб.м лв/к.м. куб.м лв/к.м. куб.м лв/к.м. куб.м лв/к.м. м3 лв лв лв. %

бб 8,00 115,00 13,00 95,00 1,00 75,00 1,00 54,00 1,00 54,00 24,00 97,42 2338,00

чб 12,00 110,00 9,00 95,00 1,00 54,00 22,00 101,32 2229,00

здгл 7,00 115,00 3,00 95,00 1,00 54,00 11,00 104,00 1144,00

вмб 1,00 115,00 2,00 95,00 3,00 101,67 305,00

бк 1,00 105,00 1,00 65,00 9,00 54,00 11,00 59,64 656,00

гбр 1,00 54,00 1,00 54,00 54,00

яв 1,00 115,00 1,00 65,00 10,00 54,00 12,00 60,00 720,00

яс 6,00 54,00 6,00 54,00 324,00 

брс 1,00 54,00 1,00 54,00 54,00 

чрш 0,35 54,00 0,35 54,00 18,90 

лп 5,00 50,00 5,00 50,00 250,00

30,00 27,00 1,00 1,00 2,00 35,35 0,00 96,35 83,99 8092,90 405 10%

30,00 27,00 1,00 1,00 2,00 35,35 0,00 96,35 х 8092,90 х х

техн. д-на дърва за огрев

37у, 38г, 

39р, 39с, 

41а

ОБЩО

Гаранция за

 процедура

трупи за 

бичене >30 см

трупи за 

бичене 18-29 

трупи за бичене 

15-17 см техн. д-на ОЗП

електронен  търг                           с  

наддаване

януари 2024г.

общо за обект 



Общо ДГС 

СРЕДНА

колич. н.цена стойност участие


3. КУПУВАЧЪТ приема и заплаща договорената между страните ед. цена на дървесината, съгласно колона 6 от таблицата по т. І.2.

4. Крайният срок на действие на договора е до 31.03.2024 г. Срокът започва да тече от момента на сключване на договора.
5. Страните са длъжни да спазват разпоредбите на нормативните документи за ползване на дървесината от горите.
ІІ. ЦЕНА И НАЧИН НА ПЛАЩАНЕ, ГАРАНЦИИ:

1. Цената, която КУПУВАЧЪТ   заплаща за общото прогнозно количество  стояща дървесина от 96,35 пл. куб.м. (деветдесет и шест куб.м и тридесет и пет куб.см.) е 8092,90  /осем хиляди деветдесет и два лева и деветдесет стотинки/ лв. без ДДС.
2. Плащанията по договора се извършват както следва:

2.1. В пет дневен срок от датата на  подписване  на  договора, КУПУВАЧЪТ  заплаща авансово 10 % от посочената в т. II.1 от настоящия договор цена, която е в размер на 809,29 /осемстотин и девет лева и двадесет и девет стотинки/ лева без ДДС.
2.2. Следващите  плащания  по  настоящия договор  са под  формата на осем авансови  вноски в размер на 10 % от цената по договора. Всяка следваща авансова вноска е дължима в рамките на 3 (три) дни след изчерпване на 95 % от размера на предходната платена авансова вноска. Последната вноска по договора се заплаща в рамките на 3 (три) работни дни и е в размер на действително добитата и приета на временен склад дървесина.

2.3. При разлики в обявените прогнозни количества дървесина и действително добитите, КУПУВАЧЪТ заплаща действително добитото количество дървесина по предложените от него цени за единица от съответния асортимент.

3. Съгласно посочените количества по асортименти в предавателно–приемателния протокол за кубиране, ПРОДАВАЧЪТ издава, превозни билети. Превозните билети се издават след  съставяне на  предавателно-приемателния протоколи за  дървесина  на  стойност до  размера  на  остатъка  по  преведената авансова  вноска.

4. Плащането се извършва по сметка на ТП „ДГС Стара река“ – в ОБЕДИНЕНА БЪЛГАРСКА БАНКА /ОББ/ АД – IBAN: BG31 RZBB91551004060967, BIC: RZBBBGSF.
5. Изпълнението на договора се гарантира  от  КУПУВАЧА  с гаранция за изпълнение, която представлява 10 % от достигнатата стойност на обекта, в размер на 809,29 /осемстотин и девет лева и двадесет и девет стотинки/лева под формата на парична сума, вносима  по сметка на  ТП „ДГС Стара река“ – “ЮИДП” ДП ТП „ДГС СТАРА РЕКА” в ОББ АД – клон Сливен – IBAN BG 06 RZBB 9155 1004402566, BIC: RZBBBGSF.
6. Гаранцията за изпълнение се освобождава от  ПРОДАВАЧА в срок от 10 (десет) работни дни след подписване на констативен протокол за освидетелстване на всички сечища, съгласно чл. 109, ал. 1 от ЗГ, от страна на ПРОДАВАЧ и  КУПУВАЧ, след заплащането на всички дължими суми по настоящия договор и след окончателното транспортиране на цялото количество действително добита дървесина. Протоколът за освидетелстване на сечищата се подписва и от лицето по  чл. 235 от ЗГ, с когото КУПУВАЧА има сключен трудов договор. КУПУВАЧЪТ  е длъжен да осигури личното присъствие на регистрирания си лесовъд за освидетелстването на сечищата.

7. Гаранцията се задържа  от  ПРОДАВАЧА  ако КУПУВАЧЪТ  не изпълни точно задълженията си по този договор. Задържаната гаранция служи за обезщетяване на ПРОДАВАЧА за причинените му вреди от договорното неизпълнение на  КУПУВАЧА.

8. В случай, че при освидетелстване на сечищата, включени в обекта, бъдат установени нарушения, ПРОДАВАЧЪТ има право на обезщетение, съгласно  раздел VI от  настоящия договор, което се удържа от сумата на внесената от КУПУВАЧА  гаранция за изпълнение.

9. Ако стойността на определеното обезщетение надвишава размера на гаранцията, ПРОДАВАЧЪТ  има право да търси разликата над внесената гаранция до пълния му  размер.

10. КУПУВАЧЪТ  подава писмена молба за освобождаване на гаранцията до директора на ТП „ДГС Стара река”.
ІІІ. ПРЕМИНАВАНЕ НА СОБСТВЕНОСТТА

1.Насажденията, включени в обекта, се предават на КУПУВАЧА с предавателно–приемателен протокол. Позволителното за сеч се издава на името на регистрирания лесовъд на КУПУВАЧА. КУПУВАЧЪТ  е длъжен да осигури регистрирания  си лесовъд да се яви лично в ТП „ДГС Стара река” за издаване, получаване и подписване на позволителното за сеч и технологичния план в  срок  до 10 дни и минимум 3 (три)  работни дни  преди началото на  започване на сечта в съответното насаждение.
С подписване на предавателно-приемателния протокол и издаване на позволителното за сеч насажденията, включени в обекта, се предават на купувача. От момента на предаването върху него преминава и отговорността по осъществяване на противопожарната охрана, и охраната срещу незаконна сеч в обекта.

2. Позволителното за сеч и предавателно-приемателния протокол се изготвят в присъствието на лицето назначено от  купувача и вписано в регистъра по чл. 235 от ЗГ,  което ги подписва, съгласно чл. 37, ал. 1 от Наредбата за дейностите в горите.
3. Лицето, регистрирано  в публичния регистър на ИАГ по чл. 235 от ЗГ назначено от КУПУВАЧА, на което е издадено позволително за сеч, носи отговорност и упражнява контрол по извършването на добива на дървесина до освидетелстване на сечището, съгласно чл. 108, ал. 3 от ЗГ, като спазва изискванията на чл. 47 и 48 от Наредбата за сечите в горите, както и за изпълнение на технологичния план за добив на дървесина, съгласно чл. 61 от същата Наредба.
4. Дървесината преминава в собственост на КУПУВАЧА, след заплащане на цената по реда на раздел II, т. 2 от настоящият договор  и съставяне на предавателно–приемателен протокол за кубиране на  добита дървесина.
ІV. ПРАВА И ЗАДЪЛЖЕНИЯ НА ПРОДАВАЧА

        1. ПРОДАВАЧЪТ ИМА ПРАВО:
1.1. Да осъществява текущ контрол по изпълнението на договора, без да възпрепятства КУПУВАЧА за спазването на технологичните изисквания и правомерното извършване на дейностите, като дава задължителни указания и препоръки на КУПУВАЧА при констатирани пропуски по изпълнение на възложената работа в писмена форма.
1.2. Да издава разпореждания за временно спиране или цялостно прекратяване на дейностите, свързани с ползването на стояща дървесина на корен, без да дължи обезщетение за пропуснати ползи и неустойки за нанесени вреди, в следните случаи:
1.2.1. Нарушения на Закона за горите (ЗГ) или свързаните с него подзаконови нормативни актове;

1.2.2. Неспазване изискванията на действащите стандарти за качество на дървесината (БДС/ЕN);

1.2.3. Неспазване на изискванията на Закона за здравословни и безопасни условия на труд (ЗЗБУТ);

1.2.4. Неспазване на противопожарните и други изисквания;
1.2.5. Форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата).
1.3. Да спре временно изпълнението на договора по време на брачния период на определени със ЗЛОД видове дивеч в насаждения от обекта.
1.4. Да спре временно извоза на дървесина от насажденията до временните складове и транспортирането ѝ при лоши метеорологични условия, преовлажнени почви, както и при форсмажорни обстоятелства, с оглед опазване и предотвратяване на повреди на горските пътища.
1.5. Да инициира с писмена покана приемането на добитата от КУПУВАЧА дървесина при налични количества дървесина на временен склад.
1.6. Да поиска от КУПУВАЧА за негова сметка да осъществи изпълнението на определените в договора технологични и качествени показатели при констатирани отклонения.
1.7. Да предложи на КУПУВАЧА допълнително споразумение за продажба на стояща дървесина на корен на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида или интензивността на сечта. В този случай се запазват договорените единични цени по асортименти/категории дървесина за съответното насаждение.
1.8. При наличието на обективни причини, налагащи промяна в интензивността на сечта  или ако  се налага допълнително маркиране на дървета за промяна на трасета на извозни пътища и  технологични просеки в някое от насажденията, включени в настоящия договор и след извършена инвентаризация, да предложи на КУПУВАЧА, сключването на анекс към договора за извършване на ползване в насаждението, при запазване на достигнатите цени по асортименти дървесина за даденото насаждение. За тях се съставя карнет-опис и нов технологичен план, които се прилагат към досието на насаждението.
1.8.1. При отказ от страна на КУПУВАЧА  да извърши ползването в случаите на т. 1.8   и   преди сечта да е започнала, ПРОДАВАЧЪТ може да прекрати едностранно договора.
1.8.2. При отказ от страна на КУПУВАЧА  да извърши ползването в случаите на т. 1.8  след като  сечта  е започнала, ПРОДАВАЧЪТ има право да спре със заповед сечта. В този случай КУПУВАЧЪТ  заплаща само отсечената до момента на спиране на сечта дървесина.
1.8.3. В случая  посочен в т. 1.8.2. ПРОДАВАЧЪТ  задържа гаранцията  за изпълнение.
2 . ПРОДАВАЧЪТ Е ДЛЪЖЕН:
2.1. Да предаде на КУПУВАЧА или оправомощено от него лице и в присъствието на регистрирания му лесовъд по чл. 235 от ЗГ маркирани за сеч и с положени на терена граници  (съгласно Наредба № 8 от 2011 г. за сечите в горите) насаждения, включени в обекта. Предаването на насажденията се извършва с подписването на двустранен предавателно-приемателен протокол в срок до 10 дни и минимум 3 (три) работни дни преди началото на  започване на сечта в съответното насаждение. При изразено желание от страна на КУПУВАЧА, ПРОДАВАЧЪT предава всички насаждения, включени в обекта, в 10-дневен срок от постъпване на искането.

2.2. Да предаде позволителните за сеч и утвърдени технологични планове за всички насаждения, включени в обекта, едновременно с подписване на предавателно-приемателните протоколи по т. 2.1.
2.3. Да осигури на КУПУВАЧА проходимост на горските пътища в държавните горски територии, осигуряващи достъп до насажденията.

2.4. Да следи за правилното извеждане на сечта и извоза на дървесината, съгласно утвърдения технологичен план, правилното ѝ разкройване по асортименти, съгласно БДС/ЕN, както и за недопускане на повреди по стоящия дървостой, уплътняване на влажни и меки почви, повреди и ерозия на извозните просеки и пътища.

2.5. Да осигури свой представител за приемане и предаване на действително добитото и налично на временен склад количество дървесина в 3 (три) - дневен срок след отправена от КУПУВАЧА писмена покана или минимум веднъж месечно, за което се подписва двустранен предавателно-приемателен протокол.

2.6. Да прехвърли на КУПУВАЧА собствеността върху реално добита на временен склад дървесина след подписване на предавателно-приемателен  протокол и след нейното заплащане.
2.7. Да издава на КУПУВАЧА превозни билети за дървесината описана в предавателно-приемателните протоколи по т. 2.6. до размера на внесените авансови вноски.
2.8. Да разглежда и утвърждава при установена необходимост предложените от КУПУВАЧА изменения в технологичните планове за насажденията, включени в обекта.
2.9. Да уведоми КУПУВАЧА писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.
2.10. Да освидетелства сечищата в определения срок, като отбелязва и констатираните пропуски и нарушения при изпълнение на горскостопанските дейности в обекта.

2.11. Да удължи срока на договора, в случай, че е наложил временно спиране на дейността на основание т. 1.2.5., 1.3. и 1.4.

2.12. ПРОДАВАЧЪТ се задължава  да възстанови на КУПУВАЧА  гаранцията за изпълнение на договора при  изпълнение на всички  задължения по настоящия договор в срок 10 (десет) работни дни след окончателното приемане на извършената работа и освидетелстване на всички  сечища  в обекта .

V. ПРАВА И ЗАДЪЛЖЕНИЯ НА КУПУВАЧА


        1. КУПУВАЧЪТ ИМА ПРАВО:

1.1. Да получи необходимото съдействие за изпълнение на договора (предаване на насажденията, включени в обекта, получаване на позволителните за сеч, подписване на приемателно-предавателни протоколи и технологични планове).
1.2. Да заменя посочените подизпълнители, в случай, че е посочил, че ще ползва такива, за осъществяване на дейността в обекта, при условие, че новите подизпълнители отговарят на изискванията, определени в процедурата.
1.3. Да поиска от ПРОДАВАЧА сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от  Наредба № 8 от 2011 г. за сечите в горите, до отстраняването на несъответствията.
1.4. Да заяви писмено промяна на одобрения от ПРОДАВАЧА технологичен план за конкретното насаждение.
1.5. Да получи превозни билети за транспортиране на предадената му дървесина, до размера на внесените авансови вноски.
1.6. Да получи достъп за товарене на предадената на временен склад дървесина, след подадена заявка до ПРОДАВАЧА.
2. КУПУВАЧЪТ Е ДЛЪЖЕН:
2.1. Да осигури присъствието на служителя си, регистриран за упражняване на частна лесовъдска практика, в следните случаи:
2.1.1. за подписване от негова страна на предавателно-приемателните протоколи за предаване на насажденията;

2.1.2. за получаване на позволителните за сеч и на технологичните планове за добив на дървесина в тях в 10-дневен срок преди началото на изпълнението на дейностите в съответствие с определения график по т. 2.14. и минимум 3 (три) работни дни преди започване на сечта;
2.1.3. при извършване на проверки от компетентни органи, след уведомяване за предстоящи такива;
2.1.4. при освидетелстване на сечищата и съставянето на протоколи за това.
2.2. Да създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура.
2.3. Да почисти сечищата по указания в позволителните за сеч начин и в определените в тях срокове.
2.4. Да отправи писмена покана до ПРОДАВАЧА минимум веднъж месечно за приемане и предаване на действително добитото и налично на временен склад количество дървесина.
2.5. Да присъства лично или да осигури свой упълномощен представител за предаване и приемане на трайните горски пътища и добитата на временен склад дървесина, за което се изготвя и подписва протокол.
2.6.Да отсича само определените за сеч дървета по цялата площ от насажденията в обекта, съгласно одобрения технологичен план за конкретното насаждение, като не оставя неотсечени маркирани дървета.
2.7. Да направи за своя сметка предвидените в технологичния план извозни пътища, в случаите, в които ПРОДАВАЧЪТ не е предвидил средства за това.
2.8. Да поддържа за своя сметка извозните пътища в насажденията от обекта, след съгласуване на мероприятията с ПРОДАВАЧА, както и да опазва горските пътища в съответствие с разпоредбите на НАРЕДБА № 4 от 19.02.2013 г. за защита на горските територии срещу ерозия и порои и строеж на укрепителни съоръжения и други нормативни актове, като за целта спазва следните изисквания:
2.8.1. да спазва изискванията на технологичните планове и указанията на ПРОДАВАЧА по изпълнение на договора за недопускане на уплътняване на влажни и меки почви, повреда и ерозия на извозните просеки и пътища;
2.8.2. при продължително влошени атмосферни условия – завишена влажност, да преустановява изпълнението на горскостопанската дейност, включително след предписания на служители на ТП „ДГС Стара река“, както и при други предпоставки, които допринасят за допускане на повреди от ерозия и уплътняване на почвите;
2.8.3. да транспортира дървесината по горски и автомобилни пътища, водещи до общинската и републиканската пътна мрежа по начин, който не уврежда горските и полските пътища, като не преминава през земеделски територии, независимо от начина им на трайно ползване;
2.8.4. да съхранява и опазва хидротехническите съоръжения и всички подземни и надземни съоръжения, намиращи се в и в близост до насажденията, включени в обекта.
2.9. Да разкройва най-рационално добитата дървесина, с цел получаване на максимален обем ценни асортименти по действащите стандарти за качество на дървесината (БДС/ЕN).
2.10. Да не допуска нараняване на стоящия дървостой и да опазва подраста по време на извършване на дейността по добив и извоз на дървесината.
2.11. Да спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица.
2.12. Да не възпрепятства контрола по изпълнение на договора и предоставя на ПРОДАВАЧА информация, необходима за осъществяването му.
2.13. Да не предоставя на трети лица изпълнението на договора, с изключение на посочените от него подизпълнители.
2.14. Да изпълнява договора по тримесечия и минимални количества, както следва:

	Обект №
	Подотдел
	Тримесечия
	ОБЩО

	
	
	I
	II
	III
	IV
	

	2406-К
	8ж1, 8к1, 37з, 37л, 37м, 37н, 37у, 38г, 39а, 39к, 39р, 39с, 41а
	96,35
	-
	-
	-
	96,35


2.15. При обективна невъзможност за изпълнение на договореното по т. 2.14. количество дървесина поради форсмажорни обстоятелства по смисъла на § 1, т. 23 от Допълнителните разпоредби на Наредбата, водещи до невъзможност за работа в насажденията, КУПУВАЧЪТ е длъжен да уведоми ПРОДАВАЧА писмено в 3-дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.
2.16. Да постави информационни табели по образец в насажденията, в които се извършва добив на дървесина, на основание чл. 52, ал.5 от Наредбата.
2.17. Да внася авансовите вноски по договорените размери и начини.

2.18. Да заплати цялото реално добито количество дървесина от обекта.
2.19. Да организира транспортирането на заплатената дървесина в 10-дневен срок, считано от датата на подписване на приемателно-предавателния протокол, по начин, който не уврежда горските пътища.
2.20. Да уведомява най-малко един работен ден предварително ПРОДАВАЧА за всяко предстоящо транспортиране на дървесина от обекта.
2.21. Да спазва нормативните изисквания, предвидени в българското законодателство, регламентиращи транспортирането на дървесината, както и нормативните изисквания за техническа и пожарна безопасност и охрана на труда и опазване на обществената инфраструктура. Същият носи отговорност за всякакви злополуки и инциденти, предизвикани от наети от него лица при изпълнението на задълженията си по договора, както и за нанесени щети на трети лица.
2.22. Да спазва стриктно и други изисквания на Закона за горите и свързаните с него други актове, регламентиращи стопанисването и ползването на горите, както и изискванията на Регламент (ЕС) № 995/2010 на Европейския парламент и на Съвета от 20.10.2010 г. за определяне на задълженията на операторите, които пускат на пазара дървен материал и изделия от дървен материал (OB, L, бр. 295 от 12.11.2010 г.).
2.23. КУПУВАЧЪТ се задължава при изпълнение на договора да използва техника в добро техническо състояние - без изтичане на масло и гориво, която да е оборудвана със средства за абсорбиране на петролни продукти и с хидравлика, използваща биологично разградимо машинно масло.
2.24. За времето на действие на договора КУПУВАЧЪТ се задължава в съответствие с разпоредбите на Рамковата конвенция на ООН по изменение на климата /ратифицирана със закон, приет от 37-то Народно събрание, на 16.03.1995г./, Закона за защитените територии, от очертанията на обекта, включително и районите на бивакуване /ако има такива/, като съгласно производствените, санитарните и противо-пожарните изисквания изнася всички битови, технически и недървесни отпадъци на регламентираните сметища и след работно време, както и след окончателното приключване на работата, да ги извозва до контейнерите за смет в населените места.
2.25. КУПУВАЧЪТ се задължава да  оборудва  наетите от него за извършване на дейността  работници, с  лични предпазни средства, както следва:
А. моторист-секачи:
1. Панталон (гащеризон / полугащеризон)  със защита от срязване на краката отпред;
2 Яке със светлоотразителни  елементи;
3. Защитни ръкавици - противосрезни, по възможност  от хромирана кожа;
4. Предпазни обувки - с грайфери, защита от срязване със стоманена пластина тип „бомбе“;
5. Предпазна каска  с  антифон  и  протектор за очите;
6. Светлоотразителна жилетка.
Б.  Помощни  работници:

1. предпазни каски;
2. светлоотразителни жилетки.
В. средства за първа помощ - полева аптечка на работния обект.

2.26. КУПУВАЧЪТ  носи  отговорност  наетите от него работници  задължително да носят  изброените  по-горе   лични  предпазни   средства  и защитно облекло,  при  изпълнение на  трудовите си  задължения.
2.27. Във връзка с изискванията в предходната точка, КУПУВАЧЪТ се задължава да проведе начален, ежедневен, периодичен, а при необходимост и извънреден инструктаж на работниците си на работното им място, което се удостоверява че е извършено чрез „Книга за инструктаж“.
2.28. КУПУВАЧЪТ се задължава да участва в потушаването на горските пожари, възникнали в района на неговата дейност, както и да предприема мерки за предотвратяването на  възникването им.
2.29.КУПУВАЧЪТ се  задължава преди започване на сечта, да  представи  в ТП „ДГС Стара река” разрешително  за  достъп до  насажденията, в които се извършва  добив  на  дървесина,  издадено  по реда  на  чл. 24, ал. 2 от Наредба №1/30.01.2012 г.,  от  регистрирания  лесовъд на  фирмата. Разрешителните да бъдат изготвени по образец и съдържат  трите имена и постоянен адрес на лицата с които  КУПУВАЧА ще извършва дейността.
2.30.КУПУВАЧЪТ няма право да ползва  подизпълнители. 
2.31. КУПУВАЧЪТ няма право да предоставя на трети лица правото на ползване върху дървесината от обекта.

VI. САНКЦИИ И НЕУСТОЙКИ

1. Страните по договора не дължат неустойки за неизпълнение на задълженията си по него, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.
1.1. Когато изпълнението на договора е станало невъзможно поради предявени реституционни претенции и сечта не е започнала, ПРОДАВАЧЪТ възстановява на КУПУВАЧА  внесените по договора суми, без да дължи плащане на обезщетение за пропуснати ползи и неустойки за нанесени вреди.

1.2. Когато изпълнението на договора е станало невъзможно поради предявени реституционни претенции и е започнала сеч, договорът се прекратява с едностранно писмено волеизявление от страна на ПРОДАВАЧА, като КУПУВАЧА заплаща стойността само на действително добитата дървесина. Надвнесените от него суми по договора се възстановяват. ПРОДАВАЧЪТ не дължи плащане на обезщетение за пропуснати ползи и неустойки за нанесени вреди.
2. ПРОДАВАЧЪТ дължи на КУПУВАЧА неустойка в размер, равен на внесената от КУПУВАЧА гаранцията за изпълнение на договора, преизчислена за съответното насаждение, за което ПРОДАВАЧЪТ  не е изпълнил задължението си по т. 2.1. до 2.3. от раздел IV на  настоящия договор.
3. За виновно неизпълнение на задълженията си по договора, КУПУВАЧЪТ дължи на ПРОДАВАЧА неустойка, в следните случаи и размери:
3.1. По т. 2.1. от раздел V от настоящия договор - неустойка в размер, равен на  внесената от КУПУВАЧА гаранция за изпълнение на договора, преизчислена за съответното насаждение, за което се отнася неизпълнението.
3.2. По т. 2.9. от раздел V от настоящия договор – неустойка в размер, равен на 10 % от стойността на тази дървесина.
3.3. При системно не изпълнение на графика по т. 2.14. от раздел V  купувачът дължи на продавача санкция в размер на гаранцията за изпълнение на договора.
Забележка: За системно неизпълнение на графика се счита тогава когато виновно с действие или бездействие купувачът се забави с изпълнението на графика с повече от 50 % от количеството определено за съответното тримесечие.
4. При неизпълнение на срока и начина по т. 2.19.от раздел V от настоящия договор – неустойка в размер на стойността за възстановяване на нанесените повреди, освен в случаите, когато ги отстрани за собствена сметка.
5. За виновно неизпълнение на други задължения по договора от страна на КУПУВАЧА, ПРОДАВАЧЪТ може да задържи внесената от него гаранция за изпълнение като неустойка по договора. КУПУВАЧЪТ не се освобождава от отговорността за възстановяване на ПРОДАВАЧА на реално претърпените от него вреди, в случай, че размерът на неустойката не покрива същите, когато по-високия размер на вредите бъде установен по съдебен ред.
6. ПРОДАВАЧЪТ не дължи обезщетение за нанесени от КУПУВАЧА на трети лица щети в резултат на изпълнението на предмета на договора. Нанесените щети са за сметка на КУПУВАЧА.
7. При всяко констатирано неизпълнение на технологичния план, КУПУВАЧЪТ дължи на ПРОДАВАЧА неустойка в размер на 10% от стойността на договора за всяко отделно неизпълнение. Неустойката е дължима в двудневен срок от неизпълнението. ПРОДАВАЧЪТ има право да я удържи от поредното плащане.
8. При добив на дървесина в насаждения навлезли във фаза на дименсиониране (индивидуално производство на висококачествена дървесина) КУПУВАЧЪТ заплаща обезщетение в размер на 500.00 лв. (петстотин   лева)  за всяко повредено дърво - „Дърво на бъдещето“.
9. Ако при сечта или извоза по вина на КУПУВАЧА бъдат повалени или повредени немаркирани дървета по начин, който налага тяхното отсичане, същите се отсичат и извозват след маркиране и изготвяне на необходимата документация, и се заплащат на ПРОДАВАЧА  по цена 20 % по-висока от договорираната.
10. В случай, че по време на изпълнение на договора, бъде установено, че задълженията на КУПУВАЧА по този договор се извършват от негови работници, които не притежават документи за правоспособност за работа с горска техника, същият дължи на ПРОДАВАЧА   неустойка в размер на 200.00 лв. (двеста лева) за всеки отделен случай.
11. В случай на нараняване на немаркиран дървостой, КУПУВАЧЪТ заплаща обезщетение в размер на 10.00 лв. (десет лева) за всяко наранено дърво.
12. В случаите  на възложени сечи с подпомагане  на  естественото  възобновяване чрез изсичане на подлеса  и  неизпълнение на това задължение от страна на  КУПУВАЧА,  същия  дължи  неустойка в размер на  100 % от гаранцията за изпълнение,  преизчислена  за съответното  насаждение.

VII. ПРЕКРАТЯВАНЕ НА ДОГОВОРА

ДОГОВОРЪТ СЕ ПРЕКРАТЯВА:

1. По взаимно съгласие на страните, изразено в писмена форма, включително и при настъпване на форсмажорни обстоятелства и при уважени реституционни претенции. В този случай внесената гаранция за изпълнение се връща на купувача след заплащане на всички дължими суми по договора;
2. С изтичане срока на договора;
3. От ПРОДАВАЧА с едностранно писмено волеизявление, когато по време на действието на договора се установи, че:

3.1. КУПУВАЧЪТ вече не отговаря на някое от изискванията на ПРОДАВАЧА, в резултат на настъпила промяна в обстоятелствата;
3.2. КУПУВАЧЪТ е подписал декларация с невярно съдържание;
3.3. КУПУВАЧЪТе допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителя;
3.4. Дейността се извършва от подизпълнители, които не са посочени от КУПУВАЧА.
4. ПРОДАВАЧЪТ може да прекрати договора с едностранно писмено уведомление, без да дължи обезщетение за пропуснати ползи в случаите по т. 1.2. от раздел IV и при констатирани в процеса на изпълнението му отстраними отклонения от изискванията, включително такива, допуснати от подизпълнителя, които КУПУВАЧЪТ откаже да отстрани за своя сметка. В този случай КУПУВАЧЪТ заплаща реално добитата дървесина и всички дължими суми по договора.

5. КУПУВАЧЪТ може да прекрати договора с едностранно писмено уведомление, като внесената от него гаранция за изпълнението му се възстановява в срок от 5 работни дни, в случай, че ПРОДАВАЧЪТ виновно не изпълни задължението си:
5.1. по т. 2.1. и 2.2. от  раздел  IV на настоящия договор;
5.2. по т. 2.3. от  раздел IV на настоящия договор, в срок по-дълъг от 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.
6. ПРОДАВАЧЪТ   може да прекрати  едностранно  договора в случай, че КУПУВАЧА  не почиства  сечищата съгласно  технологичния план и  едновременно  с провеждане  на сечта,  съгласно  чл. 48 ал. 3 от Наредба № 8 за сечите  в горите. В този случай КУПУВАЧЪТ дължи  неустойка  в размер на  100% от гаранцията за  изпълнение на договора, преизчислена  за съответното насаждение.

VIII. СЪОБЩЕНИЯ

8.1. Всички съобщения и уведомления, включително и за прекратяване на договора, ще се извършват в писмена форма. Адресите  за кореспондениция на страните по договора са:
ЗА ПРОДАВАЧА:


                      ЗА КУПУВАЧА:
Лице за контакт:




        Лице за контакт:

инж. Георги Христов- директор


        Красимир Русев Йорданов

Teлефон: 088 4030501                                                         Телефон: 0878381922
Ел. поща: dgsstarareka@uidp-sliven.com                         Ел. поща: bulforest2022@gmail.com
8.2. При промяна на адреса за кореспонденция на някоя от страните по договора, същата е длъжна в седем дневен срок да информира ответната страна.

IX. ДОПЪЛНИТЕЛНИ РАЗПОРЕДБИ

9.1. Настоящия договор влиза в сила от датата на подписването му от страните.
9.2. Настоящия договор може да бъде изменян в случаите и по реда посочен в ЗГ и подзаконовите нормативни актове, както и  при наличието на взаимно съгласие между страните, изразено в писмена форма.
9.3. За неуредените в договора случаи се прилагат разпоредбите на българското законодателство.
9.4. Възникналите спорове относно изпълнението, неизпълнението или тълкуването на настоящия договор се решават чрез преговори и по взаимно съгласие между страните, изразено в писмено споразумение, а когато такова липсва спора се решава от компетентен съд.
Настоящият договор се изготви в  три  (3) екземпляра  – два  за  ТП „ДГС Стара река”  и  един  за  КУПУВАЧА.
ПРОДАВАЧ:                                                                                      
КУПУВАЧ:          
ДИРЕКТОР НА ТП „ДГС СТАРА РЕКА”


   
УПРАВИТЕЛ           
………………п/пп*…………                                               
   ……………п/пп*………….
/ИНЖ.ГЕОРГИ ХРИСТОВ/                                                                     /Красимир Йорданов/

      ГЛ. СЧЕТОВОДИТЕЛ: ..................п/пп*............................


                                     /Антон Митев/
      ЮРИСКОНСУЛТ: .......................п/пп*...............................

                                         /Толина Тодорова/  
*Заличено съгласно регл.(ЕС) 2016/679
ЗА ПРОДАВАЧ:
                                                                         


ЗА КУПУВАЧ:

ТП ДГС Стара река



                                  


фирма „БУЛФОРЕСТ 2012“ ООД
ДИРЕКТОР:........п/пп*...............
                                                            


УПРАВИТЕЛ:…п/пп*……………

(инж. Георги Христов)

